title: 2008/200/EB: 2008 m. vasario 20 d. Komisijos sprendimas, nutraukiantis Argentinos prekybos praktikos, susijusios su tekstilės gaminių ir drabužių importu, patikrinimo procedūrą

text:
5.3.2008

               LT

               Europos Sąjungos oficialusis leidinys

               L 60/34

      KOMISIJOS SPRENDIMAS

   2008 m. vasario 20 d.
   nutraukiantis Argentinos prekybos praktikos, susijusios su tekstilės gaminių ir drabužių importu, patikrinimo procedūrą
   (2008/200/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1994 m. gruodžio 22 d. Tarybos reglamentą (EB) Nr. 3286/94, nustatantį Bendrijos procedūras bendros prekybos politikos srityje siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Bendrijos teisių įgyvendinimą (1), ypač į jo 11 straipsnio 1 dalį,
   kadangi:
   A.   PROCEDŪRA

               (1)

               1999 m. spalio 11 d.Euratex (Europos aprangos ir tekstilės organizacija) pagal Tarybos reglamento (EB) Nr. 3286/94 (toliau – Reglamentas) 4 straipsnį pateikė skundą savo narių, eksportuojančių ar ketinančių eksportuoti į Argentiną, vardu.

               (2)

               Pareiškėjas teigė, kad Bendrija, parduodama tekstilės gaminius ir drabužius Argentinoje, susiduria su prekybos kliūtimis, kaip apibrėžta Reglamento 2 straipsnio 1 dalyje: „trečiosios šalies pasirinkta ar remiama prekybos veikla, kurios atžvilgiu tarptautinės prekybos taisyklėse yra numatyta teisė imtis priemonių“. Tariamos prekybos kliūtys buvo šios:

                           a)

                           tikrinimas prieš siuntimą ir minimalios muitinės vertės;

                           b)

                           pernelyg dideli reikalavimai, taikomi kilmės sertifikatams;

                           c)

                           reikalavimas pateikti produkto sudedamųjų dalių deklaraciją;

                           d)

                           pernelyg apsunkinantys ženklinimo reikalavimai;

                           e)

                           statistiniai mokesčiai ir diskriminacinis PVM.

               (3)

               Pareiškėjas taip pat teigė, kad ši veikla darė neigiamą poveikį prekybai, kaip apibrėžta reglamento 2 straipsnio 4 dalyje.

               (4)

               Todėl Komisija, pasitarusi su Reglamentu įsteigtu Patariamuoju komitetu, nusprendė, kad yra pakankamai įrodymų, pagrindžiančių patikrinimo, kuriuo siekiama išsiaiškinti susijusius teisinius ir faktinius klausimus, procedūros inicijavimą. Taigi, procedūra buvo pradėta 1999 m. lapkričio 27 d. (2)

         B.   PROCEDŪROS IŠVADOS

               (5)

               2000 m. atlikus kilmės sertifikato tyrimą, paaiškėjo, kad pernelyg sudėtingi reikalavimai pažeidė 1994 m. GATT VIII straipsnio 3 dalį ir X straipsnį, PPO susitarimo dėl tekstilės gaminių ir drabužių 7 straipsnio 1 dalį ir prieštaravo 1994 m. GATT VIII straipsnio 1 dalies c punkte nustatytoms rekomendacijoms. Priemonės, susijusios su ženklinimo reikalavimais, pažeidė PPO susitarimo dėl techninių prekybos kliūčių 2 straipsnio 2 dalį ir prieštaravo 1994 m. GATT VIII straipsnio 1 dalies c punkte nustatytoms rekomendacijoms. Reikalavimai pateikti produkto sudedamųjų dalių deklaraciją pažeidė PPO susitarimo dėl importo licencijavimo tvarkos 2 straipsnį. Komisijos tarnybos negalėjo pateikti galutinės nuomonės apie muitinės vertės kontrolės procedūrą dėl neseniai įsigaliojusio naujo šios srities teisės akto. Dėl tikrinimo prieš siuntimą, nenustatyta jokių kurios nors PPO susitarimo dėl tikrinimo prieš siuntimą nuostatos pažeidimų. Tačiau šiuo klausimu neatsižvelgta į Susitarimo tikslą bei dvasią. Galiausiai, nenustatyta PPO taisyklių, susijusių su statistiniais mokesčiais, pažeidimų, o diskriminacinio PVM klausimas jau buvo išspręstas, kai vadovaujantis Prekybos kliūčių reglamentu (3) atlikta kita procedūra, susijusi su išdirbtos odos importu Argentinoje.

               (6)

               Tyrimo metu taip pat nustatyta, kad kartu tiriamos priemonės darė arba gali daryti neigiamą poveikį, kaip apibrėžta reglamento 2 straipsnio 4 dalyje.

         C.   TOLESNI VEIKSMAI PO TIRIAMOJO LAIKOTARPIO

               (7)

               Pasibaigus tyrimui, keletą metų vyko diskusijos su Argentinos valdžios institucijomis, siekiant priimti draugišką susitarimą, panaikinantį arba palaipsniui mažinantį pirmiau minėtas prekybos kliūtis.

               (8)

               Pastaraisiais metais pagerėjo padėtis muitinės vertinimo procedūrų srityje. Padidėjo skaidrumas, todėl Europos gamintojai ir eksportuotojai gali dalyvauti nustatant orientacines muitinės vertinimo vertes. Tikrinimas prieš siuntimą buvo panaikintas, reikalavimas pateikti produkto sudedamųjų dalių deklaraciją eksportuotojams nebekelia jokių sunkumų.

               (9)

               2002 m. vasario 8 d. priėmus Instruccion General No 9/2002 de la Direccion General de Aduanas, pasiekta didelė pažanga sprendžiant kilmės sertifikatų klausimą. Iki šiol pagrindinė prekybos kliūtis, su kuria susiduria Europos pramonė, buvo reikalavimas trišalės prekybos atveju pateikti Argentinos valdžios institucijoms ne tik kilmės sertifikatą, bet ir sąskaitą faktūrą, kurią produktų, kurių kilmės šalis yra trečioji šalis, gamintojas išduoda paskirties šalies eksportuotojui. Tokia praktika kelia susirūpinimą dėl pradinio sandorio konfidencialumo. Administracion Federal de Ingresos Publicos (Subdireccion general tecnico legal aduanera) priėmus Nota External No 3/07, Argentina veiksmingai panaikino reikalavimą pateikti pradinės sąskaitos faktūros kopiją, kurią pakeitė kompetentingos paskirties šalies valdžios institucijos, pvz., prekybos rūmų, išduodamas sertifikatas, kurį vėliau įteisina paskirties šalyje esantis Argentinos konsulatas.

               (10)

               Dėl ženklinimo reikalavimų, susijusių su privalomu fiskalinių ženklų prisiuvimu, Argentinos valdžios institucijos pateikė informacijos, įrodančios, kad tokio reikalavimo taikymo išlaidos yra labai mažos, palyginant su krovinio verte. Paaiškėjo, kad dėl šios dar nepanaikintos prekybos kliūties galimo neigiamo poveikio nebuvo ir negali būti daroma žala Bendrijos ar Bendrijos regiono ekonomikai ir jų tekstilės gamybos sektoriui.

         D.   IŠVADOS IR REKOMENDACIJOS

               (11)

               Atsižvelgiant į pirmiau pateiktą analizę, laikoma, kad patikrinimo procedūrai pasibaigus padėtis, susijusi su Euratex pateiktame skunde aprašytomis tariamomis prekybos kliūtimis, yra patenkinama, arba, fiskalinių ženklų prisiuvimo atveju, tiriamoji priemonė neturi poveikio tekstilės gamybą vykdantiems Europos bendrijos regionams. Todėl, remiantis Reglamento 11 straipsnio 1 dalimi, patikrinimo procedūra turėtų būti nutraukta.

               (12)

               Pasitarusi su Patariamuoju komitetu dėl šiame sprendime numatomų priemonių,

         NUSPRENDĖ:
   Vienintelis straipsnis
   Patikrinimo procedūra dėl Argentinos prekybos praktikos, susijusios su tekstilės gaminių ir drabužių importu, yra nutraukiama.

      Priimta Briuselyje, 2008 m. vasario 20 d.

            Komisijos vardu

         Peter MANDELSON

            Komisijos narys

      (1)  OL L 349, 1994 12 31, p. 71. Reglamentas su pakeitimais, padarytais Reglamentu (EB) Nr. 356/95 (OL L 41, 1995 2 23, p. 3).

      (2)  OL C 340, 1999 11 27, p. 70.

      (3)  OL L 295, 199811 4, p. 46


title: 2016 m. liepos 8 d. Tarybos sprendimas (ES, Euratomas) 2016/1125, kuriuo skiriamas Europos ekonomikos ir socialinių reikalų komiteto Portugalijos Respublikos pasiūlytas narys

text:
12.7.2016

               LT

               Europos Sąjungos oficialusis leidinys

               L 187/15

         TARYBOS SPRENDIMAS (ES, Euratomas) 2016/1125
   2016 m. liepos 8 d.
   kuriuo skiriamas Europos ekonomikos ir socialinių reikalų komiteto Portugalijos Respublikos pasiūlytas narys
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 302 straipsnį,
   atsižvelgdama į Europos atominės energijos bendrijos steigimo sutartį, ypač į jos 106a straipsnį,
   atsižvelgdama į Portugalijos Vyriausybės pasiūlymą,
   atsižvelgdama į Europos Komisijos nuomonę,
   kadangi:

               (1)

               2015 m. rugsėjo 18 d. ir 2015 m. spalio 1 d. Taryba priėmė sprendimus (ES, Euratomas) 2015/1600 (1) ir (ES, Euratomas) 2015/1790 (2), kuriais skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d.;

               (2)

               pasibaigus Lino DA SILVA MAIA kadencijai tapo laisva Europos ekonomikos ir socialinių reikalų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2020 m. rugsėjo 20 d. Europos ekonomikos ir socialinių reikalų komiteto nariu skiriamas José Custódio LEIRIÃO, Member of the National Confederation of Solidarity Institutions (CNIS).
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2016 m. liepos 8 d.

            Tarybos vardu

            Pirmininkas

         M. LAJČÁK

      (1)  2015 m. rugsėjo 18 d. Tarybos sprendimas (ES, Euratomas) 2015/1600, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 248, 2015 9 24, p. 53).

      (2)  2015 m. spalio 1 d. Tarybos sprendimas (ES, Euratomas) 2015/1790, kuriuo skiriami Europos ekonomikos ir socialinių reikalų komiteto nariai laikotarpiui nuo 2015 m. rugsėjo 21 d. iki 2020 m. rugsėjo 20 d. (OL L 260, 2015 10 7, p. 23).


15.12.2016

               LT

               Europos Sąjungos oficialusis leidinys

               C 468/284

         P7_TA(2013)0563
   Audito Rūmų narės skyrimas (Danièle Lamarque – FR)
   2013 m. gruodžio 11 d. Europos Parlamento sprendimas dėl siūlymo skirti Danièle Lamarque Audito Rūmų nare (C7-0311/2013 – 2013/0809(NLE))
   (Konsultavimosi procedūra)
   (2016/C 468/64)

      Europos Parlamentas,

               —

               atsižvelgdamas į Sutarties dėl Europos Sąjungos veikimo 286 straipsnio 2 dalį, pagal kurią Taryba kreipėsi į Parlamentą dėl konsultacijos (C7-0311/2013),

               —

               atsižvelgdamas į Darbo tvarkos taisyklių 108 straipsnį,

               —

               atsižvelgdamas į Biudžeto kontrolės komiteto pranešimą (A7-0437/2013),

               A.

               kadangi Parlamento Biudžeto kontrolės komitetas įvertino siūlomos kandidatės kvalifikaciją, visų pirma atsižvelgdamas į Sutarties dėl Europos Sąjungos veikimo 286 straipsnio 1 dalyje nustatytus reikalavimus;

               B.

               kadangi per 2013 m. lapkričio 7 d. Biudžeto kontrolės komiteto posėdį buvo surengtas kandidatės, kurią Taryba siūlo skirti Audito Rūmų nare, klausymas;

               1.

               teikia teigiamą nuomonę dėl Tarybos pasiūlymo paskirti Danièle Lamarque Audito Rūmų nare;

               2.

               paveda Pirmininkui perduoti šį sprendimą Tarybai ir susipažinti – Audito Rūmams, kitoms Europos Sąjungos institucijoms ir valstybių narių audito institucijoms.


title: 2009/844/EB: 2009 m. spalio 21 d. Europos Parlamento ir Tarybos sprendimas dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą

text:
19.11.2009

               LT

               Europos Sąjungos oficialusis leidinys

               L 304/5

      EUROPOS PARLAMENTO IR TARYBOS SPRENDIMAS

   2009 m. spalio 21 d.
   dėl Europos Sąjungos solidarumo fondo mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 26 punktą
   (2009/844/EB)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 26 punktą,
   atsižvelgdami į 2002 m. lapkričio 11 d. Tarybos reglamentą (EB) Nr. 2012/2002, įsteigiantį Europos Sąjungos solidarumo fondą (2),
   atsižvelgdami į Komisijos pasiūlymą,
   kadangi:

               (1)

               Europos Sąjunga įsteigė Europos Sąjungos solidarumo fondą (toliau – Fondas), parodydama solidarumą su stichinių nelaimių ištiktų regionų gyventojais.

               (2)

               2006 m. gegužės 17 d. tarpinstituciniame susitarime numatyta galimybė panaudoti Fondo lėšas neviršijant viršutinės metinės 1 mlrd. EUR ribos.

               (3)

               Reglamente (EB) Nr. 2012/2002 numatytos nuostatos, kuriomis remiantis galima panaudoti Fondo lėšas.

               (4)

               Italija pateikė paraišką panaudoti Fondo lėšas dėl žemės drebėjimo sukeltos stichinės nelaimės,

         NUSPRENDĖ:
   1 straipsnis
   2009 finansinių metų Europos Sąjungos bendrajame biudžete iš Europos Sąjungos solidarumo fondo skiriama 493 771 159 EUR įsipareigojimų ir mokėjimų asignavimų suma.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2009 m. spalio 21 d.

            Europos Parlamento vardu

            Pirmininkas

         J. BUZEK

            Tarybos vardu

            Pirmininkė

         C. MALMSTRÖM

      (1)  OL C 139, 2006 6 14, p. 1.

      (2)  OL L 311, 2002 11 14, p. 3.


title: 2009/517/EB: 2009 m. birželio 22 d. Tarybos sprendimas dėl Europos bendrijos ir Pakistano Islamo Respublikos susitarimo dėl tam tikrų oro susisiekimo paslaugų aspektų sudarymo

text:
3.7.2009

               LT

               Europos Sąjungos oficialusis leidinys

               L 173/11

      TARYBOS SPRENDIMAS

   2009 m. birželio 22 d.
   dėl Europos bendrijos ir Pakistano Islamo Respublikos susitarimo dėl tam tikrų oro susisiekimo paslaugų aspektų sudarymo
   (2009/517/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 80 straipsnio 2 dalį kartu su jos 300 straipsnio 2 dalies pirmos pastraipos pirmu sakiniu ir 300 straipsnio 3 dalies pirma pastraipa,
   atsižvelgdama į Komisijos pasiūlymą,
   atsižvelgdama į Europos Parlamento nuomonę,
   kadangi:

               (1)

               2003 m. birželio 5 d. Taryba įgaliojo Komisiją pradėti derybas su trečiosiomis šalimis dėl kai kurių galiojančių dvišalių susitarimų nuostatų pakeitimo susitarimu su Bendrija.

               (2)

               Komisija Bendrijos vardu baigė derybas dėl Europos bendrijos ir Pakistano Islamo Respublikos dėl tam tikrų oro susisiekimo paslaugų aspektų (1) (toliau – „Susitarimas“) pagal Tarybos sprendimo priede pateiktus mechanizmus ir direktyvines nuostatas, leidžiančias Komisijai pradėti derybas su trečiosiomis šalimis dėl tam tikrų galiojančių dvišalių susitarimų nuostatų pakeitimo susitarimu su Bendrija.

               (3)

               Susitarimas Bendrijos vardu pasirašytas 2009 m. vasario 24 d., numatant jo vėlesnį sudarymą pagal Tarybos sprendimą 2009/302/EB (2).

               (4)

               Susitarimą reikėtų patvirtinti,

         NUSPRENDĖ:
   1 straipsnis
   Bendrijos vardu patvirtinamas Europos bendrijos ir Pakistano Islamo Respublikos susitarimas dėl tam tikrų oro susisiekimo paslaugų aspektų.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) paskelbti pranešimą, numatytą Susitarimo 8 straipsnio 1 dalyje.

      Priimta Liuksemburge 2009 m. birželio 22 d.

            Tarybos vardu

            Pirmininkas

         J. ŠEBESTA

      (1)  OL L 84, 2009 3 31, p. 34.

      (2)  OL L 84, 2009 3 31, p. 33.


title: 1991 m. gruodžio 19 d. Tarybos sprendimas dėl susitarimo sudarymo pasikeičiant raštais tarp Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos dėl 1987 m. gegužės 20 d. Konvencijos dėl bendros tranzito tvarkos pakeitimų

text:
Svarbus teisinis pranešimas

|

31993D0069

Oficialusis leidinys L 025 , 02/02/1993 p. 0026 - 0026

		Tarybos sprendimas1991 m. gruodžio 19 d.dėl susitarimo sudarymo pasikeičiant raštais tarp Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos dėl 1987 m. gegužės 20 d. Konvencijos dėl bendros tranzito tvarkos pakeitimų(93/69/EEB)EUROPOS BENDRIJŲ TARYBA,atsižvelgdama į Europos ekonominės bendrijos steigimo sutartį, ypač į jos 113 straipsnį,atsižvelgdama į Komisijos pasiūlymą,kadangi Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos Konvencijos dėl bendros tranzito tvarkos [1] 15 straipsnio 2 dalis suteikia teisę šia Konvencija įkurtam Jungtiniam komitetui pateikti rekomendacijas dėl Konvencijos pakeitimų;kadangi minėta Konvencija buvo pakeista siekiant atsižvelgti į paskutinius Bendrijos tranzito taisyklių pakeitimus, sudarančius šios tvarkos reformų, vykdomų siekiant iki 1993 m. sausio 1 d. sukurti vidaus rinką, dalį;kadangi minėti pakeitimai išdėstyti Jungtinio komiteto Rekomendacijoje Nr. 1/91; kadangi turėtų būti patvirtintas su šia rekomendacija susijęs susitarimas, pasiektas pasikeičiant raštais,NUSPRENDĖ:1 straipsnisBendrijos vardu patvirtinamas susitarimas, pasiektas pasikeičiant raštais tarp Europos ekonominės bendrijos ir Austrijos Respublikos, Suomijos Respublikos, Islandijos Respublikos, Norvegijos Karalystės, Švedijos Karalystės ir Šveicarijos Konfederacijos dėl 1987 m. gegužės 20 d. Konvencijos dėl bendros tranzito tvarkos pakeitimų.Susitarimo tekstas pridedamas prie šio sprendimo.2 straipsnisTarybos pirmininkas įgaliojamas paskirti asmenį, kuriam suteikiama teisė pasirašyti Bendriją įpareigojantį susitarimą.Priimta Briuselyje, 1991 m. gruodžio 19 d.Tarybos varduPirmininkasP. Dankert[1] OL L 226, 1987 8 13, p. 1.--------------------------------------------------


title: 2014/268/ES: 2014 m. gegužės 6 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo

text:
13.5.2014

               LT

               Europos Sąjungos oficialusis leidinys

               L 138/102

         TARYBOS SPRENDIMAS
   2014 m. gegužės 6 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo
   (2014/268/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 165 straipsnio 4 dalį, 166 straipsnio 4 dalį ir 218 straipsnio 9 dalį,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEA susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, be kita ko, EEE susitarimo 31 protokolą;

               (3)

               EEA susitarimo 31 protokole išdėstytos nuostatos ir tvarka dėl bendradarbiavimo konkrečiose srityse, nesusijusiose su keturiomis laisvėmis;

               (4)

               tikslinga išplėsti EEE susitarimo susitariančiųjų šalių bendradarbiavimą į EEE susitarimą įtraukiant Europos Parlamento ir Tarybos reglamentą (ES) Nr. 1288/2013 (3);

               (5)

               todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.;

               (6)

               todėl Sąjungos pozicija EEE jungtiniame komitete turėtų būti grindžiama pridedamu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Sąjungos vardu turi būti laikomasi EEE jungtiniame komitete dėl siūlomo EEE susitarimo 31 protokolo dėl bendradarbiavimo konkrečiose srityse, nesusijusiose su keturiomis laisvėmis, dalinio pakeitimo grindžiama prie šio sprendimo pridedamu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. gegužės 6 d.

            Tarybos vardu

            Pirmininkas

         G. STOURNARAS

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  2013 m. gruodžio 11 d. Europos Parlamento ir Tarybos reglamentas (ES) Nr. 1288/2013, kuriuo sukuriama Sąjungos švietimo, mokymo, jaunimo ir sporto programa „Erasmus+“ ir kuriuo panaikinami sprendimai Nr. 1719/2006/EB, Nr. 1720/2006/EB ir Nr. 1298/2008/EB (OL L 347, 2013 12 20, p. 50).

      PROJEKTAS
      EEE JUNGTINIO KOMITETO SPRENDIMAS Nr. …/2014
      … m. … … d.
      kuriuo iš dalies keičiamas EEE susitarimo 31 protokolas dėl bendradarbiavimo konkrečiose srityse, nesusijusiose su keturiomis laisvėmis
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 86 ir 98 straipsnius,
      kadangi:

                  (1)

                  tikslinga išplėsti EEE susitarimo susitariančiųjų šalių bendradarbiavimą į EEE susitarimą įtraukiant 2013 m. gruodžio 11 d. Europos Parlamento ir Tarybos reglamentą (ES) Nr. 1288/2013, kuriuo sukuriama Sąjungos švietimo, mokymo, jaunimo ir sporto programa „Erasmus+“ ir kuriuo panaikinami sprendimai Nr. 1719/2006/EB, Nr. 1720/2006/EB ir Nr. 1298/2008/EB (1);

                  (2)

                  todėl EEE susitarimo 31 protokolas turėtų būti iš dalies pakeistas, kad bendradarbiavimas būtų išplėstas nuo 2014 m. sausio 1 d.,

            PRIĖMĖ ŠĮ SPRENDIMĄ:
      1 straipsnis
      EEE susitarimo 31 protokolo 4 straipsnis iš dalies keičiamas taip:

                  1.

                  Po 2m dalies įterpiama ši dalis:

                              „2n.

                              Nuo 2014 m. sausio 1 d. ELPA valstybės dalyvauja šioje programoje:

                                          —

                                             32013 R 1288: 2013 m. gruodžio 11 d. Europos Parlamento ir Tarybos reglamentas (ES) Nr. 1288/2013, kuriuo sukuriama Sąjungos švietimo, mokymo, jaunimo ir sporto programa „Erasmus+“ ir kuriuo panaikinami sprendimai Nr. 1719/2006/EB, Nr. 1720/2006/EB ir Nr. 1298/2008/EB (OL L 347, 2013 12 20, p. 50).“

                  2.

                  3 dalies tekstas pakeičiamas šiuo tekstu:
                  „ELPA valstybės pagal Susitarimo 82 straipsnio 1 dalies a punktą prisideda prie 1, 2, 2a, 2b, 2c, 2d, 2e, 2f, 2g, 2h, 2i, 2j, 2k, 2l, 2m ir 2n dalyse nurodytų programų ir veiksmų finansavimo.“

            2 straipsnis
      Šis sprendimas įsigalioja kitą dieną po paskutinio pranešimo pagal EEE susitarimo 103 straipsnio 1 dalį (2).
      Jis taikomas nuo 2014 m. sausio 1 d.
      3 straipsnis
      Šis sprendimas skelbiamas Europos Sąjungos oficialiojo leidinio EEE dalyje ir EEE priede.

         Priimta Briuselyje …

               EEE jungtinio komiteto vardu

               Pirmininkas

               EEE jungtinio komiteto sekretoriai

         (1)  OL L 347, 2013 12 20, p. 50.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2005/303/: 2005 m. lapkričio 30 d. ELPA Priežiūros institucijos sprendimas Nr. 303/05/KOL, penkiasdešimt pirmąjį kartą iš dalies keičiantis valstybės pagalbos procesines ir materialines taisykles

text:
23.11.2006

               LT

               Europos Sąjungos oficialusis leidinys

               L 324/30

         ELPA PRIEŽIŪROS INSTITUCIJOS SPRENDIMAS

   Nr. 303/05/KOL
   2005 m. lapkričio 30 d.
   penkiasdešimt pirmąjį kartą iš dalies keičiantis valstybės pagalbos procesines ir materialines taisykles
   ELPA PRIEŽIŪROS INSTITUCIJA (1),
   ATSIŽVELGDAMA į Europos ekonominės erdvės susitarimą (2), ypač į jo 61–63 straipsnius ir 26 Protokolą,
   ATSIŽVELGDAMA Į ELPA valstybių susitarimą dėl Priežiūros institucijos ir Teisingumo Teismo įsteigimo (3), ypač į jo 24 straipsnį, 5 straipsnio 2 dalies b punktą ir 3 Protokolo I dalies 1 straipsnį,
   KADANGI pagal Institucijos ir Teismo susitarimo 24 straipsnį Institucija įgyvendina EEE susitarimo nuostatas dėl valstybės pagalbos,
   KADANGI pagal Institucijos ir Teismo susitarimo 5 straipsnio 2 dalies b punktą Institucija skelbia pranešimus arba gaires dėl EEE susitarime nagrinėjamų klausimų, jei tai konkrečiai numatyta EEE susitarime, Institucijos ir Teismo susitarime arba jei Institucija mano tai esant reikalinga,
   PRISIMINDAMA valstybės pagalbos procesines ir materialines taisykles (4), kurias 1994 m. sausio 19 d. priėmė Institucija (5),
   KADANGI 2005 m. lapkričio 9 d. Europos Bendrijų Komisija (6) nusprendė pratęsti Bendrijos valstybės pagalbos moksliniams tyrimams ir plėtrai programą (7) iki 2006 m. gruodžio 31 d.,
   KADANGI šis pratęsimas yra svarbus ir Europos ekonominei erdvei,
   KADANGI Bendrijos valstybės pagalbos moksliniams tyrimams ir plėtrai programą atitinkančios taisyklės įtrauktos į Valstybės pagalbos gairių 14 skyrių,
   KADANGI Valstybės pagalbos gairių 14 skyrius netenka galios 2005 m. gruodžio 31 d.,
   KADANGI reikia užtikrinti vienodą EEE valstybės pagalbos taisyklių taikymą visoje Europos ekonominėje erdvėje,
   KADANGI pagal EEE susitarimo XV priedo pabaigoje esančio skyriaus „BENDRA INFORMACIJA“ II punktą Institucija, pasitarusi su Europos Komisija, turi priimti aktus, atitinkančius Europos Komisijos priimtus aktus,
   PASIKONSULTAVUSI su Europos Komisija,
   PRISIMINDAMA, kad Institucija pasikonsultavo su ELPA valstybėmis šiuo klausimu 2005 m. lapkričio 9 d. Islandijai, Lichtenšteinui ir Norvegijai skirtuose laiškuose,
   PRIĖMĖ ŠĮ SPRENDIMĄ:

               1)

               Valstybės pagalbos gairių 14 skyriaus, pagalbos moksliniams tyrimams ir plėtrai galiojimas pratęstas iki 2006 m. gruodžio 31 d. Valstybės pagalbos gairių 14.9 skirsnio 2 dalis išdėstoma taip:
               „Šios gairės taikomas iki 2006 m. gruodžio 31 d.“.
               Valstybės pagalbos gairių 14 skyriaus 1 išnaša išdėstoma taip:
               „Šis skyrius pakeistas 2002 m. liepos 26 d. ir 2005 m. lapkričio 30 d. Kolegijos sprendimais. Skyrius atitinka Bendrijos valstybės pagalbos moksliniams tyrimams ir plėtrai programą (OL C 45, 1996 2 17, p. 5) su pakeitimais, padarytais 1998 m. vasario 13 d. (OL C 48, 1998 2 13, p. 2), 2002 m. gegužės 8 d. (OL C 111, 2002 5 8, p. 3) ir 2005 m. lapkričio 9 d. Komisijos komunikatais.“.

               2)

               ELPA valstybės informuojamos laišku, pridedant šio sprendimo kopiją.

               3)

               Europos Komisija informuojama, laikantis EEE susitarimo 27 Protokolo d punkto, atsiunčiant šio sprendimo kopiją.

               4)

               Sprendimas paskelbiamas Europos Sąjungos oficialiojo leidinio EEE skiltyje ir EEE priede.

      Priimta Briuselyje, 2005 m. lapkričio 30 d.

            ELPA priežiūros institucijos vardu

         Einar M. BULL

            Pirmininkas

         Kurt JÄGER

            Kolegijos narys

      (1)  Toliau – Institucija.

      (2)  Toliau – EEE susitarimas.

      (3)  Toliau – Institucijos ir Teismo susitarimas.

      (4)  Toliau – Valstybės pagalbos gairės.

      (5)  Pirmą kartą paskelbtos OL L 231, 1994 9 3 ir tos pačios dienos jo EEE priede Nr. 32, su paskutiniais pakeitimais, padarytais 2005 m. lapkričio 30 d. sprendimu.

      (6)  Toliau – EB Komisija.

      (7)  Bendrijos pagalbos moksliniams tyrimams ir plėtrai programa, paskelbta OL C 45, 1996 2 17, p. 5.


title: 2014/47/ES: 2014 m. sausio 28 d. Tarybos sprendimas, kuriuo skiriami Regionų komiteto Portugalijai atstovaujantys aštuoni nariai ir Portugalijai atstovaujantys septyni pakaitiniai nariai

text:
30.1.2014

               LT

               Europos Sąjungos oficialusis leidinys

               L 27/60

         TARYBOS SPRENDIMAS
   2014 m. sausio 28 d.
   kuriuo skiriami Regionų komiteto Portugalijai atstovaujantys aštuoni nariai ir Portugalijai atstovaujantys septyni pakaitiniai nariai
   (2014/47/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Portugalijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               pasibaigus José CORREIA, Manuel FREXES, Francisco MESQUITA MACHADO, Carlos PINTO, Carlos PINTO DE SÁ, Joaquim RAPOSO, Rui RIO ir Fernando RUAS kadencijai tapo laisvos aštuonios Regionų komiteto narių vietos;

               (3)

               pasibaigus Álvaro AMARO, António BORGES, Joaquim DIAS VALENTE, Carlos MARTA, António Jorge NUNES, Vítor PROENÇA ir Jaime SOARES kadencijai tapo laisvos septynios Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2015 m. sausio 25 d. į Regionų komitetą skiriami:

               a)

               nariais:

                           —

                           José Agostinho RIBAU ESTEVES, Presidente da Câmara Municipal de Aveiro

                           —

                           Álvaro DOS SANTOS AMARO, Presidente da Câmara Municipal da Guarda

                           —

                           José Maria DA CUNHA COSTA, Presidente da Câmara Municipal de Viana do Castelo

                           —

                           Basílio Adolfo DE MENDONÇA HORTA DA FRANCA, Presidente da Câmara Municipal de Sintra

                           —

                           António Gonçalves BRAGANÇA FERNANDES, Presidente da Câmara Municipal da Maia

                           —

                           Carlos Manuel RODRIGUES PINTO DE SÁ, Presidente da Câmara Municipal de Évora

                           —

                           João Nuno FERREIRA GONÇALVES DE AZEVEDO, Presidente da Câmara Municipal de Mangualde

                           —

                           Luís Filipe SOROMENHO GOMES, Presidente da Câmara Municipal de Vila Real de Santo António

                     ir

               b)

               pakaitiniais nariais:

                           —

                           Luís Manuel DOS SANTOS CORREIA, Presidente da Câmara Municipal de Castelo Branco

                           —

                           Francisco Manuel LOPES, Presidente da Câmara Municipal de Lamego

                           —

                           Paulo Jorge FRAZÃO BATISTA SANTOS, Presidente da Câmara Municipal da Batalha

                           —

                           Vitor Manuel MARTINS GUERREIRO, Presidente da Câmara Municipal de São Brás de Alportel

                           —

                           António BENJAMIM PEREIRA, Presidente da Câmara Municipal de Esposende

                           —

                           Vitor Manuel CHAVES DE CARO PROENÇA, Presidente da Câmara Municipal de Alcácer do Sal

                           —

                           Luís Miguel CORREIA ANTUNES, Presidente da Câmara Municipal da Lousã.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. sausio 28 d.

            Tarybos vardu

            Pirmininkas

         G. STOURNARAS

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.